
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Uvrstitev projektov 3360-26-0033 Aplikacije superprevodnih kondenzatorjev in 3360-26-0034 Semidefinitne osnove za kvantne kode v Načrt razvojnih programov za obdobje 2026-2029  – predlog za obravnavo

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZUKN, 8/12, 21/13, 47/13 - ZDU-1G, 65/14, 55/17, 163/22, 57/25 – ZF in 555/26) in petega odstavka 31. člena Zakona o izvrševanju proračunov Republike Slovenije za leti 2026 in 2027 (ZIPRS2627) (Uradni list RS, št. 95/25 in 112/25 – ZJF–K) je Vlada Republike Slovenije na … seji, dne ………sprejela naslednji 

S K L E P:

V veljavni Načrt razvojnih programov 2026 - 2029 se skladno s podatki iz prilog uvrstita nova projekta:

· 3360-26-0033 Aplikacije superprevodnih kondenzatorjev 
· 3360-26-0034 Semidefinitne osnove za kvantne kode

                                                                                                                                                                                
                                                                                       mag. Janja Garvas
                                                                                   GENERALNA SEKRETARKA
                                                                                     

PRILOGE:
· Podatki o izvedbi notranjih postopkov pred odločitvijo na seji vlade (Priloga 2)
· Tabele - Obrazec 3: Načrt razvojnih programov 
SKLEP PREJMEJO:
· Ministrstvo za izobraževanje, znanost in mladino (gp.mvzi@gov.si, gp.mvi@gov.si)
· Ministrstvo za finance,
· Generalni sekretariat Vlade RS.

	2. Osebe, odgovorne za strokovno pripravo in usklajenost gradiva:

	· dr. Borut Rončević, minister,
· Andrej Vastl, vršilec dolžnosti generalnega direktorja Direktorata za znanost,
· mag. Tanja Vertelj, vodja Sektorja za znanost,
· Anamarija Meglič, Sektor za znanost.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Vladno gradivo je namenjeno uvrstitvi dveh projektov v Načrt razvojnih programov 2026 - 2029 in sicer:

· 3360-26-0033 Aplikacije superprevodnih kondenzatorjev 
· 3360-26-0034 Semidefinitne osnove za kvantne kode

Oba projekta spadata v skupino projektov 3360-24-S003 Projekti ERA s področja kvantnih tehnologij. V okviru projekta se izvaja financiranje znanstvenoraziskovalnega dela. 
[bookmark: _Hlk171338711]
Namen sofinanciranja izvajanja transnacionalnih raziskovalnih projektov je vzpostavljanje Evropskega raziskovalnega prostora, ki je ključen za doseganje sinergij razpršenih nacionalnih politik in instrumentov financiranja na področju raziskav in inovacij. S sodelovanjem v različnih podpornih aktivnostih, so tako vzpostavljeni predpogoji za aktivno in polnopravno sodelovanje raziskovalnih organizacij in posameznikov v EU kontekstu.   

V skladu z Zakonom o spremembah Zakona o Vladi Republike Slovenije (Uradni list RS, št. 555/26) je z dnem 4. 6. 2026 Ministrstvo za izobraževanje, znanost in mladino (v nadaljnjem besedilu: ministrstvo) kot pravni naslednik prevzelo delovno področje Ministrstva za visoko šolstvo, znanost in inovacije. Novo ministrstvo tako vstopa v pravice in obveznosti svojega predhodnika na področjih visokega šolstva, znanstvenoraziskovalne in inovacijske dejavnosti ter tehnološkega razvoja.

Ministrstvo v okviru 9. Okvirnega programa EU za raziskave in inovacije – Obzorje Evropa, sodeluje  v transnacionalni pobudi QuantERA III Cofund, ki združuje 40 financerskih organizacij iz 30 držav članic in pridruženih držav. 
Temeljna aktivnost pobude je izvedba skupnih javnih transnacionalnih razpisov (angleško Joint Transnational Call - JTC) za temeljne in aplikativne raziskovalno-razvojne projekte s področja kvantnih tehnologij. Na podlagi obveznosti, sprejetih s transnacionalnimi pogodbami »Grant Agreement Project 101212998 – QuantERA III« in konzorcijske pogodbe »QUANTERA III RIA: COFUND IN QUANTUM TECHNOLOGIES«, je ministrstvo pristopilo k izvedbi JTC »QuantERA Call 2025«. Na podlagi izbornega postopka na transnacionalni ravni je Mednarodni odbor razpisa izbral in predlagal v sofinanciranje 39 projektov, med njimi tudi dva (2) projekta s slovenskimi prijavitelji.

Proračunska sredstva RS se bo zagotovilo s prerazporeditvami iz evidenčnega projekta 3360-26-0009 - EU aktivnosti na področju znanosti 2026-2030, na posamični projekt, znotraj proračunske postavke 231765 – Programi mednarodnega znanstvenega sodelovanja.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	MIZM
	3360-26-0033
Aplikacije superprevodnih kondenzatorjev

	231765 Programi mednarodnega znanstvenega sodelovanja
	0,00 EUR
	0,00 EUR

	MIZM
	3360-26-0034 Semidefinitne osnove za kvantne kode
	231765 Programi mednarodnega znanstvenega sodelovanja
	0,00 EUR
	0,00 EUR

	SKUPAJ
	0,00 EUR
	0,00 EUR

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	MIZM
	3360-26-0009 - EU aktivnosti na področju znanosti 2026-2030
	231765 Programi mednarodnega znanstvenega sodelovanja
	0,00 EUR
	199.984,48 EUR

	SKUPAJ
	0,00 EUR
	199.984,48 EUR

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:
v nadaljevanju


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Gradivo ni bilo predhodno objavljeno na spletni strani predlagatelja, skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21).

	
dr. Borut Rončević 
minister



PREDLOG SKLEPA:


Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZUKN, 8/12, 21/13, 47/13 - ZDU-1G, 65/14, 55/17, 163/22, 57/25 – ZF in 555/26) in petega odstavka 31. člena Zakona o izvrševanju proračunov Republike Slovenije za leti 2026 in 2027 (ZIPRS2627) (Uradni list RS, št. 95/25 in 112/25 – ZJF-K) je Vlada Republike Slovenije na … seji, dne ………sprejela naslednji 

SKLEP:

V veljavni Načrt razvojnih programov 2026 – 2029 se skladno s podatki iz prilog uvrstita nova projekta:

· 3360-26-0033 Aplikacije superprevodnih kondenzatorjev 
· 3360-26-0034 Semidefinitne osnove za kvantne kode
 
   
                                                                                                                                                                                  
                                                                                       mag. Janja Garvas
                                                                                   GENERALNA SEKRETARKA
                                                                                      



PRILOGE:
· Podatki o izvedbi notranjih postopkov pred odločitvijo na seji vlade (Priloga 2)
· Tabele - Obrazec 3: Načrt razvojnih programov 



SKLEP PREJMEJO:
· Ministrstvo za visoko šolstvo, znanost in inovacije,
· Ministrstvo za finance, 
· Generalni sekretariat Vlade Republike Slovenije.










OBRAZLOŽITEV: 

Gradivo za uvrstitev novih projektov v Načrt razvojnih programov 2026 - 2029 za naslednje projekte: 

· 3360-26-0033 Aplikacije superprevodnih kondenzatorjev 
· 3360-26-0034 Semidefinitne osnove za kvantne kode

Oba projekta spadata v skupino projektov 3360-24-S003 Projekti ERA s področja kvantnih tehnologij. 
V okviru projekta se izvaja financiranje znanstvenoraziskovalnega dela. Financiranje poteka s proračunske postavke 231765 - Programi mednarodnega znanstvenega sodelovanja.
[bookmark: _Hlk167447974][bookmark: _Hlk167393642]

1. 3360-26-0033 Aplikacije superprevodnih kondenzatorjev

 
Cilj projekta APPSUNCAP je razvoj kvantnih aplikacij v kvantnem računalništvu, kvantnem zaznavanju in kvantni metrologiji na osnovi novih superprevodnih naprav, ki izkoriščajo uveljavljen kvantni pojav koherentnih kvantnih faznih zdrsov (CQPS). Namen slovenskega dela projekta je zagotoviti teoretične osnove za razumevanje in optimizacijo CQPS v neurejenih tankih superprevodnih filmih, ki predstavljajo ključen gradnik novih superprevodnih kvantnih naprav. Z razvojem teoretičnih modelov in podporo eksperimentalnim raziskavam bo slovenski partner prispeval k razvoju inovativnih rešitev za uporabo CQPS na področjih kvantnega računalništva, kvantnega zaznavanja in kvantne metrologije. Projekt združuje mednarodno sodelovanje raziskovalnih institucij in industrijskih partnerjev, kar bo povečalo konkurenčnost evropske kvantne industrije in spodbudilo inovacije na področju kvantnih tehnologij.
Projekt poteka od 1. 9. 2026 do 31. 8. 2029. V projektu sodelujejo trije partnerji, poleg slovenskega partnerja (Nanocenter), še partnerja iz Združenega kraljestva in Francije, ki so sofinancirani vsak s strani svoje nacionalne organizacije. Prvo vsebinsko in finančno poročilo bo slovenski partner v projektu oddal leta 2027, ko je tudi predvideno izplačilo prvega dela sofinanciranja projekta s strani ministrstva.

Celotna vrednost projekta je 1.706.516,79 EUR, od tega je vrednost slovenskega dela projekta 299.992,50 EUR. Ministrstvo bo projekt predvidoma sofinanciralo v treh letih in sicer 2027, 2028, 2029. Financiranje znanstvenoraziskovalnega projekta se bo izvajalo v skladu s pogodbo o sofinanciranju, ki jo bo ministrstvo sklenilo s prijaviteljem.


2. 3360-26-0034 Semidefinitne osnove za kvantne kode


SDPCODE je 36-mesečni transnacionalni raziskovalni projekt na področju kvantnih pojavov in virov. Projekt razvija semidefinitno-programski matematični okvir za analizo in konstrukcijo kvantnih kod ter sorodnih virov za zanesljivo kvantno računanje. Osrednji cilj projekta so dokazati kvantitativne stopnje konvergence nekomutativnih SDP hierarhij, pridobiti skalabilne in eksaktne meje za kvantne kode in protokole destilacije magičnih stanj ter razviti algoritme, ki iz konveksnih relaksacij konstruirajo konkretne kvantne objekte. Slovenski partner, Univerza na Primorskem, pod vodstvom prof. dr. Igorja Klepa prispeva ekspertizo iz nekomutativne realne algebrične geometrije, teorije operatorjev in polinomske optimizacije. Slovenska skupina bo sodelovala predvsem pri razvoju hierarhij zgornjih mej, kvantnih jedrnih metod, dokazovanju konvergenčnih ocen ter pri povezavi teh rezultatov z mejami za kode in konstrukcijami osnovnih stanj. Rezultati bodo vključevali matematične izreke, programsko podporo, odprto dostopno kodo in odprto dostopne objave. Projekt krepi slovensko in evropsko odličnost na presečišču matematike, optimizacije in kvantnih tehnologij ter usposablja mlade raziskovalce za hitro razvijajoče se področje kvantnega računalništva.

Projekt poteka od 1. 9. 2026 do 31. 8. 2029. V projektu sodelujejo štirje partnerji, poleg slovenskega partnerja (Univerza na Primorskem), še partnerji iz Nemčije in Francije, ki so sofinancirani vsak s strani svoje nacionalne organizacije. Prvo vsebinsko in finančno poročilo bo slovenski partner v projektu oddal leta 2027, ko je tudi predvideno izplačilo prvega dela sofinanciranja projekta s strani ministrstva.

Celotna vrednost projekta je 1.676.100,20 EUR, od tega je vrednost slovenskega dela projekta 299.960,93 EUR. Ministrstvo bo projekt predvidoma sofinanciralo v treh letih in sicer 2027, 2028, 2029. Financiranje znanstvenoraziskovalnega projekta se bo izvajalo v skladu s pogodbo o sofinanciranju, ki jo bo ministrstvo sklenilo s prijaviteljem.

Oba sofinancirana projekta imata ocenjen končni vpliv iz Matrike za zeleno proračunsko načrtovanje kot nevtralen.
 




